BM-27 Uragan
BM-27 Uragan (rus. БМ-27 Ураган; 9К57 Ураган) – tarybinė 220 mm kalibro reaktyvinė salvinė sistema. Į ginkluotę priimta 1975 m. Vyriausiasis sistemos konstruktorius Aleksandras Ganičevas (Александр Никитович Ганичев), vyriausiasis kovos mašinos konstruktorius – Jurijus Kalačnikovas (Юрий Николаевич Калачников. Kovos ir transportinė mašinos sukurtos panaudojus perdarytas sunkvežimio ZIL-135LM važiuokles. Vienoje kovos mašinos salvėje paleidžiama 16 raketų. Vienos mašinos salvės trukmė 20 sekundžių. Paruoštos salvei kovos mašinos masė 20 t, raketos masė – 280 kg. Kovos mašinos ekipažas – 4 žmonės.